—Què li va interessar del personatge del músic d'envelat i festa major per fer-lo protagonista de L'home de la maleta?\n—Construir-lo. És a dir, com a escriptor parteixes de res i inventes un personatge que ha de ser central i, a força de ser rondinaire i barrut, ha de ser literàriament atractiu. Ha de transmetre com una mena d'alegria de viure malgrat tot i això és el que em va motivar. És un personatge que connecta amb els balls populars, amb els sentiments populars, amb la cançó popular, amb l'època dels balls, amb el poble, que és molt senzill.\n—Quina relació manté el protagonista amb les seves tres filles que l'acullen per torns?\n—Ell és molt barrut i en realitat vol que el cuidin. El problema és que avui dia cap noia ni dona està per cuidar ningú perquè tothom té molta feina. Ell va totalment a la seva. Forma part de l'encant d'aquest individu.\n—Ha insistit en el fet que el protagonista és sorneguer, murri, que es pren les coses amb humor...\n—No l'he volgut fer antipàtic i no ho és. Encara que rondini, viu moltes situacions divertides per aquesta manera que té de ser. És algú que es pren les coses tal com ragen. De vegades té opinions que avui dia no pots dir davant del micròfon perquè són políticament incorrectes. L'home de la maleta és un personatge que té prejudicis, i ja està bé.\n—i>Sent nostàlgia d'aquells temps del franquisme, en què la família era una institució sagrada?\n—No, no els enyora perquè ell ho ha passat molt malament. La vida de músic, aleshores, era molt senzilla i tenien feina. Tan aviat tocava en una festa, com en un enterrament o en una processó, i això se li acaba. És la típica persona que es fa gran i no segueix el ritme del món, però en lloc de desesperar-se, ho viu amb una certa catxassa.\n—Quin és el treball de llenguatge que ha fet amb aquest personatge?\n—He procurat que tingués una expressió pròpia d'una persona de la seva edat i que, malgrat que fa servir castellanismes i un català molt incorrecte, és un llenguatge molt viu i molt expressiu. Jo reivindico aquest tipus de català popular que s'està perdent, corrupte, però molt ric.\n—Quant de temps ha estat escrivint la novel·la?\n—Vaig començar l'abril del 2004. Me'n recordo perquè m'ho vaig apuntar. Hi he treballat durant anys, però no de forma ininterrompuda.\n(V. Gaillard. "L'home de la maleta té prejudicis, i ja està bé", Avui Cultura, 18 de desembre de 2010)\n—Des de les poesies satíriques fins a Cementiri de butxaca han passat moltes coses. Hi ha hagut novel·les de tot tipus. Com definiria l'evolució de la seva obra?\n—Em costa definir-me. Però ara tinc la sensació de coherència. Malgrat haver treballat tants registres tinc la tranquil·litat de creure que he fet el que havia de fer. Cada obra et demana un acostament singular i específic. No començo a escriure si no tinc molt clar què vull.\n—Quin és l'element determinant a l'hora de perfilar una novel·la?\n—El to ho condiciona pràcticament tot, el tipus de llengua, l'estructura. Tinc dos tons gairebé oposats que semblen incompatibles: un to humorístic d'una certa mordacitat i un to més greu i reflexiu.\n—El plantejament és diferent en el cas dels contes?\n—En un conjunt de relats cada conte té el seu to concret. Al Cementiri de butxaca hi ha contes divertits i n'hi ha que no ho són gens. Hi ha lirisme. Hi ha de tot. He fet servir el tema de la mort com a pretext unificador.\n—¿La unitat del volum també ve donada per la brevetat de les històries?\n—La brevetat i la concisió. La meva trajectòria ha consistit a depurar molt. He anat despullant el relat per reduir-lo a història i personatges. És el mateix que havia fet a Línia blava, una història absolutament coral amb uns personatges molt essencialitzats.\n—¿No és molt arriscat fer anar 14 trames sense que cap personatge focalitzi l'empatia del lector com va fer a Línia blava?\n—És clar que el lector vol una empatia amb el protagonista o l'antagonista però avui la novel·la admet moltes possibilitats. Sempre he tingut la sensació de treballar sobre una base de risc.\nEl seu optimisme sobre la llengua contrasta amb el pessimisme generalitzat sobre el seu futur...\nSi vols plorar eternament per la pèrdua de les paraules ploraràs en totes les llengües. Totes les llengües s'empobreixen perquè la societat no és tan oral i es tendeix a la simplicitat. Perdem paraules però també en guanyem. El llenguatge és una festa.\n—Però com a escriptor ¿creu que pot utilitzar les paraules vinguin d'on vinguin?\n—L'escriptor d'entrada és transgressor amb la llengua. Alguns dels meus personatges barregen català i castellà. Però els autors catalans tenim dificultats extralingüístiques. I tenim enveja dels escriptors que poden ser transgressors del tot. Si vols escriure segons el registre del carrer tens un sentiment de responsabilitat. I quan escrivim anem amb el fre de mà posat.\n—¿Per a un autor de llengua minoritària la traducció s'ha convertit en un factor vital?\n—Ser traduït és una aspiració de qualsevol escriptor. Si fos d'una llengua majoritària també voldria ser traduït a llengües africanes. Però és complicat. El primer pas generalment ve facilitat per la llengua veïna. I el mercat castellà no ens estima. Hi ha llibres que funcionen sols, com La pell freda. Però en la majoria dels casos s'hi barregen tot un conjunt de circumstàncies.\n(Noemí Bibolas: "Quan escrivim anem amb el fre de mà posat", Avui, 1 de març de 2007)


còmics ikiwiki nix tech vicerveza\nPodeu veure un arxiu de totes les entrades i comentaris.\nTambé podeu llegir els antics blocs que he tingut abans: http://viric.livejournal.com/ i http://www.ipernity.com/blog/viric\nPosted Sun Dec 12 17:08:05 2010\nAvui m'he entretingut una mica més a esbrinar coses del demodulador de TDT que tenim endollat a la tele.\nLa caixa l'identifica com "Sansui DVB025". Mirant la web de Sansui, no hi surt res de televisió digital ni res de DVB025. I mirant a l'apartat de distribuïdors veig que per Europa distribueix una empresa italiana, Motom Italia Spa, que per la seva web només venen motos i peces de motos.\nPer altra banda, obrint l'aparell, veig que a la placa hi diu DVB-T-130, i un integrat gran etiquetat amb el nom SPHE1003Ax. Dies enrera en vaig buscar la datasheet a google i altres cercadors, però no vaig trobar res. Només n'havia trobat una lleugera descripció a la web del fabricant, sunplus. I avui, tot buscant altres coses, finalment l'he trobada: la datasheet del SPHE1003Ax.\nNo és que hi expliqui gaire res. Però entenc que la CPU que gasten és una S+Core. Fa gràcia que parlin de que té un joc d'instruccions privatiu, i que en canvi s'hi compila amb el compilador GNU C/C++. Potser els hi podria demanar el codi font i tot. Però tampoc en trauria gaire res.\nUn amic té un receptor semblant, i de fet les cadenes que identifiquen tan el programari com el maquinari coincideixen amb el meu (hw DVB-TV1.1, sw sunplus_box_tv1.20). Jo en buscava codis (firmware), ja que tant el meu com el seu permeten actualitació a través d'un fitxer en una memòria USB. Jo pel meu no n'he trobat cap d'aquests fitxers, però ell m'ha passat un enllaç a un del seu. Mirant les cadenes de texte (poques), he acabat ensopegant amb una cosa que apuntava clarament al sistema operatiu de temps real ecos. No el coneixia pas! Ja m'ha fet gràcia trobar-lo. I cercant una mica més, he anat a parar a una altra connexió entre sunplus i ecos, en una carta a la llista de correu d'ecos. La placa del DVB025 té un altre punt interessant; quatre forats sense soldar on hi diu "GND/RX/TX/+5V". Avui he rebut un cable FTDI USB-sèrie, el TTL-232R-3V3, que he comprat per accedir a això i al port sèrie del nanonote, de 3,3V també. I espero que em serveixi també per aplicacions de ports sèries 5V, com la gp2x f200 potser, tot i que en tinc la Cradle. El port sèrie del DVB025 he vist que sortia per l'euroconnector, on els pins són: 10-rx, 12-tx, 14-gnd. Per comprovar-ho, mireu que al 'tx' hi ha, la major part del temps, nivell alt de 3,3V.\nConnectant-me a allò que semblava un port sèrie, doncs, he vist que anava a 115200 bauds (per les traces que he vist per pantalla només amb aquesta velocitat), i que per molt que hi enviés coses, no m'ha reaccionat. No n'he pas pogut treure res més, per aquest camí; he mirat si hi havia cap Redboot que em permetés remenar coses, però res. Pel port sèrie, doncs, he rebut això:\n##  timerw_isr_install  ##\n[DEMOD DEBUG] ## SPDC210/SPDC230/SPHE1003 Full Driver Version 5.21.0 2009/05/06\n[DEMOD DEBUG] ## RF_MODULE: NXP TDA18218\n[DEMOD DEBUG] TS output [F7:0xA0] [F8:0x19] [F9:0x0C]\n[DEMOD DEBUG] ## Demod Init OK!! (1003)\n[DEMOD DEBUG] TDA18218_TunerChipProgramming: SAW_8MHz!!!\n[DEMOD DEBUG] tmTDA18218Init!!!\n[DEMOD DEBUG] TDA18218_TunerChipProgramming: IF_FREQ =  [DEMOD DEBUG] ## Tuner Init OK!! ## [DEMOD DEBUG] TS output [F7:0xA0] [F8:0x19] [F9:0x0C]\n## tuner_connect_signal  594000000 Hz ...\n[DEMOD DEBUG] SPDC_SetBandwidth: IF_4MHz!!!\n[DEMOD DEBUG] TDA18218_TunerChipProgramming: IF_FREQ = \n[DEMOD DEBUG] ====> Fail!!\nNo hi tenia pas ni l'antena ni la tele endollada. Potser per això les traces sembla que indiquin desgràcies.\nPosted Wed Nov 3 22:47:47 2010 Tags: tech\nPosted Mon Nov 1 23:51:52 2010 Tags: tech\nPosted Sun Oct 24 16:23:51 2010\npce ht71 a linux\nAhir al vespre vaig tornar-me a posar a fer "enginyeria inversa" del sensor de temperatura PCE-HT71.\nVaig utilitzar un Windows XP sobre qemu sobre Linux 2.6.35, amb el programa original de PCE. Vaig utilitzar el mòdul usbmon i el wireshark per veure les trames USB.\nEl resultat és que passades les 3 de la nit tenia un programa que funcionava per tot el que em cal. Ho he pulit una mica, i ho he publicat a la meva web.\nPosted Sun Oct 24 13:27:03 2010 Tags: tech\nAquest dissabte vaig llegir una xerrada que em va agradar molt d'en Douglas Rushkoff. La podeu llegir en anglès o bé escoltar en anglès.\nIntento traduir-la al català, a veure si la puc enviar a amics que no acaben d'entendre l'anglès gaire bé. Però tampoc sé si una traducció meva els ho permetrà entendre bé. Ja la publicaré aquí si de cas l'acabo.\nPosted Tue Oct 19 18:57:17 2010\npublic_html cgi-bin 666\nFeia temps que em preguntava com podia tenir scripts a public_html/cgi-bin que tinguessin accés a fitxers meus.\nEl problema que tenia era que el servidor apache s'executava amb l'usuari wwwdata, i per tant els meus cgi-bin s'executaven també com a wwwdata.\nCercant per google, alguna cosa m'ha fet pensar que el setuid (chmod u+s) seria la solució, però no m'ha funcionat mentre els cgis que tenia començaven amb un shebang #!. Resulta que el linux no aplica el setuid/setgid a scripts.\nAl final m'he fet un petit programa en C que bàsicament feia un execl del que m'interessava, i el setuid llavors m'ha solucionat tots els problemes.\nPosted Tue Oct 12 19:14:20 2010\nCondensadors al sheevaplug\nPer segon cop aquest any he hagut de canviar condensadors a la font del Sheevaplug perquè havien explotat. El primer cop va ser fa un parell de mesos crec.\nFinalment ja són tots nous, i tot i que només faig anar el Sheevaplug sense connectar-hi res per USB, noto que ara s'escalfa ben ben poc. En prou feines hi noto escalfor després de tenir-lo 10 minuts corrent un 'openssl speed'. I a la banda de la font de l'alimentació no n'hi noto gens d'escalfor.\nA part de canviar-hi els condensadors de 10V per condensadors de 16V (a la botiga no en tenien de 10V), un de petit l'he canviat de 22µF a 33µF, perquè no en tenia cap altre a mà.\nAra suposo que el tindré per fer invents; quan van petar aquest últim cop, va ser en una tempesta dos dies abans d'anar a Brasil (el divendres 17 de setembre), i això volia dir que no tindria pas temps de comprar condensadors nous fins al cap de més d'una setmana. Per això vaig moure ràpidament 'vicerveza' cap a un Fuloong Mini-PC (amb poca cosa més que copiar les parts relevants configuration.nix) i connectar-hi el disc dur USB.\nAmb vicerveza servit des d'un (sorollós) Fuloong, potser faré proves amb el sheevaplug, tan sols per la mandra de canviar-los un altre cop.\nSort que de feia un parell de setmanes tenia el NixOS per Fuloong apunt!\nPosted Sun Oct 10 19:48:15 2010\nA freenode amb ssl\nAvui m'he configurat l'irssi per accedir als servidors IRC de freenode amb SSL. M'ha costat una mica aconseguir que funcionés bé la verificació de certificats, però ja m'ha anat.\nL'irssi fa servir opcions d'SSL directament relacionades amb l'API d'openssl, i això m'ha permès utilitzar openssl s_client per a estudiar què fallava de la verificació.\nHe après com funcionen els directoris de certificats (openssl s_client -CApath); especialment desconeixia l'eina c_rehash. I m'he hagut d'espavilar a resoldre les baules de la cadena de signatures dels certificats de freenode. La web de la FAQ de freenode conté el certificat de l'entitat certificadora del seu servidor, però la resta de baules les he hagut de treure d'usertrust, concretament de la secció de descàrregues de la seva web de support.\nDesprés de tenir això funcionant, ja apareixo a la xarxa amb el mode +Z. A més, també he demanat a la gent de freenode que m'activessin l'invisibilitat de nom de host (cloak, en diuen). L'he hagut de demanar a #freenode, però me l'han donat de seguida un cop els he donat l'adreça de correu.\nEls ha semblat estrany que estigués registrat a freenode sense adreça de correu, ja que fa temps que la demanen. Jo m'hi vaig registrar fa més, per això: Registered : Feb 16 22:59:31 2004 (6 years, 10 weeks, 5 days, 11:57:33 ago).\nPosted Sat May 1 23:51:13 2010\nAixò va amb ikiwiki. Sintaxi\nLinks: comments posts sidebar\nLast edited Tue Mar 30 22:51:42 2010


Obra Social de Caixa Ontinyent edita tres contes infantils | Obra Social Caixa Ontinyent\nNOTÍCIES / Obra Social de Caixa Ontinyent edita tres contes infantils\nObra Social de Caixa Ontinyent edita tres contes infantils\nDos d'ells formen part de la línia de contes per a fomentar l'educació financera. El tercer arreplega les Ambaixades de Moros i Cristians d'Ontinyent, amb motiu de l'Any Cervino.\nObra Social de Caixa Ontinyent ha editat tres nous contes infantils dins de la seua col·lecció “Cadireta de Boga”. Dos d’ells “el porquet estalviador” i “històries de l’explorador” formen part de la nova línia destinada a fomentar l’educació financera entre els més xicotets, iniciada el passat any.\nEstan dirigits a xiquets d’entre 6 i 10 anys, i expliquen històries relacionades amb l’economia i els diners. Precisament, aquests dos últims expliquen la importància d’estalviar i els beneficis de fer-ho.\nCal destacar que l’entitat participa activament en el projecte d’educació financera “Finança’t” impulsat per la Fundació Campus Ontinyent, de la qual Caixa Ontinyent és patró. La iniciativa compta amb la web http://programafinancat.es i desenvolupa programes de formació i difusió entre un públic divers.\nLlibres de les Ambaixades\nEl tercer dels títols és “Ambaixades Il·lustrades”, un conte editat amb motiu de la celebració del “Any Cervino” i que pretén acostar als més xicotets els textos de les ambaixades de les festes de Moros i Cristians d’Ontinyent, acompanyats d’il·lustracions que representen a totes les comparses de la ciutat, i que són obra de Javier Torres.\nPodrà adquirir-se també a partir de la pròxima setmana, a través de les oficines de Caixa Ontinyent i en “La botiga”, la tenda online de la web de la seua obra social (obrasocial.caixaontinyent.es).\nAmb aquestes publicacions, la col·lecció infantil “Cadireta de Boga” suma ja 24 títols.\nEl fons editorial de Caixa Ontinyent es compon de 110 llibres i 46 discos, un treball acumulat en 23 anys, en el qual han participat, com a autors o intèrprets, més de 4.100 persones, amb un volum de distribució que supera ja els 270.000 exemplars.\nObra Social de Caixa Ontinyent, compromesa amb els malalts mentals


Gaye Hotel Bolu Turquia - Ofertes d'hotels amb els MILLORS DESCOMPTES EN LÍNIA\nSeyit Mah. Mudurnu Yolu Uzeri No:19, Seyit, Bolu, Turquia, 14100 - Veure al mapa\nMés informació sobre Gaye Hotel\nPer als viatgers què vulguin captar les imatges i els sons de Bolu, Gaye Hotel és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nGaye Hotel també ofereix moltes instal.lacions per enriquir la seva estada a Bolu. Les carecterístiques més important de l'hotel inclouen recepció 24 hores, express check-in/check-out, magatzem d'equipatge, aparcacotxes, servei d'habitacions.\nL'ambient de Gaye Hotel es reflexa en cada habitació. calefacció, servei de despertador, mini bar, balcó/terrassa, aparell de televisió LCD/pantalla de plasma són només algunes de les comoditats a la vostra disposició. L'hotel ofereix una excelent varietat d'instal.lacions d'oci, incloent jardí, sala de jocs. Gaye Hotel és un lloc ideal d'estada pels viatgers que busquin encant, comfort i facilitat a Bolu.


La migdiada - Daniel Ruiz-Trillo - Versos.cat\nDaniel Ruiz-Trillo\t | 10.03.2010 00.00h\nSóc a la meitat indecisa d’una migdiada, al bell mig del cor de la ciutat, o d’una estació d’enllaç, o d’una minoria absoluta. La ciutat està desperta però jo dormo, davant de la petita pantalla o fullejant un diari o una revista. Em trobo ben escarxofat al sofà i tinc ganes de somiar. Sovint, cada vegada més, la faig al llit, a la meva habitació. Estic tot sol, però m'agradaria estar al seu costat, tenir-la prop i poder abraçar-la.\nEm sento tan bé i tan a gust descansant una estoneta, deixant que la tarda avanci al ritme frenètic de la ciutat, on la immensa majoria es desviu per un cafè, i jo visc i revisc un petit plaer: deixar-me endur per la insostenible lleugeresa de l’ésser, de l’espai i del menjador. O de la cambra.\nEm sento com un peix a l’aigua, com un ànec al riu. Tot s’atura un momentet, un instant. El temps s’allarga vagament. Són les dues o les tres de la tarda, un dia d'hivern després de dinar, i em deixo abraçar i escalfar per la manta, i a vegades fins i tot l’esterilla. No tinc ni el més petit remordiment de perdre aquests segons, mentre em sento acaronat per la manta i amb els meus peuets cada vegada més lluny, em sento lleuger, suspès en una levitació, protegit. Separat del món, em trobo molt bé. L’únic moviment de la tarda és algun ocell que passa pel balcó o algun cotxe que passa pel carrer, o bé algun veí que puja les escales. Tots els sentits se’n van, no noto res, tot fuig i levito fins que, al cap de no sé quanta estona, m’arriben veus discretes, massa febles per poder-les identificar.


Coberta de 'Boulder' d'Eva Baltasar. Eix\nCaldrà espera el darrer volum de la trilogia per seguir fruint de bona literatura\nAl final del llibre Permagel, en la plana on s’explicita on es va imprimir el llibre hi diu també que Permagel és la primera part d’una trilogia que seguirà amb Boulder i Mamut, Si aquestes seqüeles tenen la mateixa sensibilitat i bon fer literari de Permagel entenem perfectament l’enorme èxit que ha tingut aquesta primera novel·la d’Eva Baltasar que ha sacsejat el panorama literari per l’estil, la cruesa d’alguns aspectes però també la bellesa de la seva construcció.\nHan passat dos anys des de l’aparició de Permagel arriba Boulder un terme geològic que remet a les roques solitàries en mig del mar. I el llibre és això una dona solitària que gaudeix de la solitud que es mou entre mars, troba però un ancoratge en la relació amb un altra dona, la relació funciona raonablement bé fins el dia en que la Samsa, la seva companya decideix ser mare.\nEva Baltasar Sardà (Barcelona, 1978). És escriptora i poeta. Ha publicat els poemaris Laia (Premi Miquel de Palol 2008), Atàviques feres (Premi Ramon Comas i Maduell 2008), Reclam (Premi Les Talúries 2010) i, en aquesta mateixa editorial, Dotze treballs (Premi Benet Ribas 2010), Medi aquàtic (Premi Màrius Torres 2010) i Poemes d'una embarassada (Premi Jordi Pàmias 2011), és una escriptora i poeta que va passar a ser molt més coneguda i reconeguda amb l’aparició del llibre coneguda per l'obra narrativa ‘Permagel’, primer lliurament d'un tríptic escrit en primera persona que tracta controvertides temàtiques com el suïcidi, la masturbació infantil de les nenes, el lesbianisme o la no maternitat. El llibre va impactar. Va estudiar a la Universitat de Barcelona i es va llicenciar en Pedagogia per la Universitat de Barcelona, una professió que va exercir durant un breu temps donat el seu afany per no lligar-se a un treball. 2018 Eva Baltasar va fer el salt a la narrativa. Aquesta decisió va venir arran d'una teràpia amb la seva psicòloga en la qual aquesta li va suggerir que, per a posar ordre als seus pensaments, escrivís la seva biografia. Així va començar una narració en primera persona que va agradar tant a l'autora catalana que finalment es va convertir en l'obra ‘Permagel’.\nLa protagonista de Boulder que és com la batejat la Samsa “No li agrada el meu nom i me’n posa un de nou. Diu que m‘assemblo a les grans roques solitàries que hi ha al sud de la Patagònia, peces de món que van sobrar després de la creació, aïllades, exposades a tot. Ningú sap d’on venen. Ni elles ho entenen, perquè no es desgasten i perquè hi estan”. Boulder és, doncs, una dona, molt ben retratada amb la significació del nom triat, que ha aprés i frueix de viure en la solitud prop de la natura, s’hi sent atreta i no fa res per sortir-ne. Viu del treball de cuinera en diversos vaixells que es mouen per sud d’Amèrica i anant de port en port amb aventures amoroses breus fins que coneix a la Samsa i aquesta la lliga, sense deixar la seva vida transhumant sí que manté una mica més d’estabilitat. La connivència no és fàcil però va superant tots els esculls de que es van trobant, per una banda l’enyor que en moltes ocasions té la Boulder de la seva vida anterior i la voluntat de la Samsa de seguir els seus treballs.\nArriba el dia en que es podia esperar potser. La Samsa vol ser mare i per tant la vida de parella segur que canvia.\nUn nou món, desconegut s’obre davant la parella.\nEns hem desplaçat des del mars del Pacífic sud fins a la Islàndia d’on és la Samsa, vides tancades, climes adversos però que fan que la seva relació vagi enfortint-se.\nLa Boulder -no en sabem ni nom ni cognom-, instal·lada a la freda Islàndia i amb la necessitat de treballar adquireix un foodtruck i a partir d’aquí manté encara però la voluntat nòmada i no trenca amb aquesta voluntat malgrat la relació i la feina sembla que l’hagi ancorat.\nEl món de la Boulder queda trastocat en el moment en que la Samsa decideix ser mare a través d’una inseminació, el neguit pels aconteixements fan trontollar la relació entre els dues dones i l’arribada d’una tercera persona quan neix la Tinna trenca l’equilibri de la relació. La Boulder expressa amb claredat la seva sensació de sentir-se apartada: “La maternitat de la Samsa és exclusiva, no m’afecta, m’ha convertit en una exiliada”.\nÉs evident que amb aquest plantejament tota la relació trontolla i es van veient com els detalls d’aquesta maternitat afecta fins a límits insospitats la relació de la parella quan la criatura esdevé el centre d’atenció gairebé permanent i fa oblidar el tracte de relació de la parella.\nLa construcció de la maternitat és un procés en que la relació de la parella es veu afectada, la construcció d’un nou espai amb un més no sempre és vist igual per cada membre de la parella i això pot arribarà a esdevenir un cert problema i malestar per la convivència.\nNovel·la més que interessant, les turbulències d’una parella que fa un plantejament de vida i aquesta canvia amb l’arribada de la maternitat.\nDura en alguns moments i en altres d’un sentit poètic però sempre amb una gran sensibilitat que ajuda també a despertar els sentiments durant la seva lectura.\nEstructurada en set capítols -la novel·la és relativament breu, no gaire més de 140 pàgines- va veient l’evolució personal de les protagonistes i de la parella. Llenguatge directe, que fa que la narració flueixi amb naturalitat.\nMolt interessant i un cop més es mostra la capacitat narrativa de l’autora.\nClub Editor Nº 88\nBarcelona, març del 2020


el públic escull 5 ajuts sense ànim de lucre per 100.000 dòlars de subvenció de Tom's of Maine - bona xarxa de notícies - Totes Les Novetats\nPer primera vegada en els seus 40 anys d’història de donacions benèfiques, Tom’s of Maine, l’empresa de pasta de dents natural, va obrir el seu procés de finançament al públic, deixant-los votar qui obtindrà subvencions de 100.000 dòlars.\nEn la seva campanya '50 estats per bé', 2.000 organitzacions de tot els Estats Units van presentar sol·licituds per ser considerades per votar. L’editor de la Xarxa de bones notícies va ser un dels cinc jutges que inicialment va reduir la llista a 50 finalistes.\nDesprés de setmanes de votacions i 280.000 vots en línia recollits, es van escollir cinc projectes comunitaris per rebre cadascun 20.000 dòlars per crear un canvi positiu durador a les seves comunitats. Els cinc projectes guanyadors, anunciats ahir, tenen plans per ajudar els animals abandonats, recollir verdures fresques dels camps per a rebosts, donar a les persones discapacitades una ampliació, ajudar a una escola a evitar inundacions mentre ensenyen conservació i crear un jardí comunitari per ajudar a baixar famílies amb ingressos.\nThe Corridor of Cruelty & Neglect, Houston Mobile Clinic, Houston: els diners s’utilitzaran per ajudar una zona de Houston anomenada “Corredor of Cruelty & Neglect”, on els animals solen ser abandonats, ferits o malalts. Una clínica mòbil treballarà amb el rescat d’animals per portar els animals a la clínica per a la seva cura i esterilització, amb l’objectiu de trobar llars per a ells.\nProject Access, Rutherford Housing Partnership, Rutherfordton, N.C. - Project Access és un projecte de construcció de rampes per proporcionar accés per a minusvàlids a 15 a 20 propietaris d’habitatges de baixos ingressos del comtat que ara no poden accedir a les seves cases amb seguretat.\nFree Fresh Produce: Gleaning for DC’s Poor, Bread for the City, Washington, D.C. - Els diners donaran suport a viatges setmanals que envien voluntaris a camps de granges regionals, on recolliran tones de productes frescos que d’altra manera es destruirien. Un parell d’hores de treball d’una parella de dotzenes de voluntaris poden produir productes gratuïts que alimentaran un parell de milers de famílies durant una setmana.\nButterflies and Boulders: A School Greening Project, Coeur d'Alene Elementary School, Venice, Califòrnia. Els diners s’utilitzaran per eliminar 8.000 peus quadrats d’asfalt i substituir-lo per plantes tolerants a la sequera que permetin que la pluja es percoli al sòl més aviat que inundar l'escola. Aquest jardí especial i el seu currículum integrat ensenyaran lliçons duradores de conservació i fomentaran la consciència de les conques hidrogràfiques locals.\nGrow Food, Grow Hope Garden Initiative, Wilmington, Ohio: els diners crearan un jardí comunitari per a famílies amb ingressos baixos, cultivaran productes per als bancs d’aliments de la zona i coordinaran les cooperatives de productors i els mercats dels agricultors per augmentar l’accés a menjar fresc per a ingressos baixos. famílies.\nTom’s of Maine té una llarga història de suport a qüestions crítiques, com ara les vies d’aigua netes i un major accés a una assistència dental de qualitat i assequible. Aquest any, la companyia va deixar la decisió al públic de decidir quins projectes havien de rebre el suport financer de la companyia: 'Els nostres cinc guanyadors són excel·lents exemples d'organitzacions de tot el país que cada dia tenen un impacte positiu i durador a les nostres comunitats'.\ncentral elèctrica de paret\nLa dona nord-americana es va convertir en la primera veterana paralitzada a completar una marató amb un exosquelet robot\nLa parella defineix Dream Boat per cobrir les matrícules universitàries per a tota la classe\nEls nens es dobleguen per obtenir un vídeo de ioga en línia gratuït


Brossa 100. Centenari Joan Brossa – Correllengua\nBrossa 100. Centenari Joan Brossa\n4 octubre 2019 - 21:00\n« Correllengua a Castellar del Vallès\nCorrellengua a Lleida »\nOrganitza Òmnium Cultural i ANC\nJoan Brossa (Barcelona, 1919-1998) fou un poeta en majúscules que entenia la creació poètica com quelcom que anava més enllà de qualsevol convencionalisme. Va crear un llenguatge, un univers propi, que el converteix en un dels màxims representants de la segona avantguarda catalana. Inclassificable i inabastable. Brossa és un prestidigitador de la paraula, un mag que posa de manifest que res no és el que sembla. Extremadament actual en el discurs, vitalista en la manera com afronta la vida, amb Brossa penetrem en el món de l’inconegut per eixamplar els límits de l’expressió poètica.\nEspectacle poètic creat i dirigit per Elvira Prado amb les intèrprets Lali Mel·lo i Ester Guardiola, el bateria Pau Josa i la pintora Bianca Batlle\nSala Micalet del Teatre Sagarra


Cartell d'advertiment a l'entrada del restaurant vegà El Vergel de Tarragona on recorden que no està permès donar llet de vaca als nadons dins de l'establiment. Imatge del 28 de març de 2017 (vertical)\n28/03/2017 - 17.00 Actualitzat 28/03/2017 - 17.01\nACN Tarragona.-Un restaurant vegà de Tarragona no permet l'entrada de biberons amb llet animal, que no sigui materna, dins de l'establiment, així com de pots d'alimentació infantil o qualsevol producte d'origen animal. Els responsables del restaurant 'El Vergel', al número 13 del carrer Major, alerten la clientela d'aquesta normativa a través d'un avís a la porta d'entrada i a l'interior del local, així com també verbalment si algú es despista. Conviden les mares a donar el pit o també ofereixen una "alternativa vegetal" però no accepten biberons que contingui llet de vaca o d'un altre animal "no humà". Una revista infantil se n'ha fet ressò i algunes mares han expressat la seva indignació a través de les xarxes socials. Des del restaurant, obert l'any 2014, l'únic de la ciutat amb carta vegana, es nega que mai s'hagi fet fora cap mare per aquest motiu i lamenten ser víctimes d'una "campanya de difamació". La polèmica ja els està passant factura a nivell de clientela i els ha obligat a tancar el seu compte a Instagram i Facebook.\n"Al #elvergeltarragona tots són benvinguts. Ens agraden les mares, les de totes les espècies. Per això no ens agraden els biberons de llet de vaca. Per favor, no li donis al restaurant. Gràcies!". Aquest comentari, junt amb la fotografia d'una mare somrient amb el seu bebè, penjat al compte d'Instagram del restaurant el Vergel de Tarragona, va desencadenar la polèmica. Avisaven que mares i pares evitessin donar biberons de llet de vaca dins de l'establiment vegà. A l'entrada i a dins del restaurant hi ha avisos que recorden el mateix missatge. "D'acord amb la nostra filosofia no es poden consumir productes animals no humans. Parlem igual de pernil que de llet de vaca. Per si algú no coneix el veganisme, avisem d'aquesta norma interna per tot l'establiment i es comunica quan ve una mare amb un bebè i treu un biberó", ha explicat Ángel Martín, propietari de El Vergel. L'establiment ha rebut una allau de crítiques a les xarxes socials on els han acusat de "talibans". El cas s'inicia amb una clienta que assegurava sentir-se ofesa en un comentari d'una web de valoració d'establiments. Segons relata la mare anònima un cambrer de El Vergel li va fer saber, a través d'una nota escrita, que no podia donar llet de vaca al seu nadó al restaurant. "Al·lucinant. No sabia què fer, va ser una situació totalment inesperada, humiliant i sense poder defensar-me. Avisar-me amb un paper", denunciava la mare a les xarxes. El cas ha tingut ressò a la revista infantil 'Bebés y más' on s'ha encetat el debat sobre què ha de prevaldre, l'alimentació infantil o la filosofia vegana.Ara bé, Martín ha negat que mai s'hagi fet fora una mare i consideren que sota aquest argument se'ls està boicotejant. "Ara el debat s'ha elevat a què si imposem a les mares, que si som abanderats del veganisme o si som un nazis. Simplement hi ha una norma interna que abans d'entrar coneixen i, si no se n'han assabentat, els ho recordem", ha assenyalat el propietari de El Vergel. El restaurant ha hagut de tancar les xarxes socials i lamenta que es disfressi de debat sobre la lactància el fet d'haver de complir una norma interna que el client ha acceptat quan va "lliurement" a aquell establiment d'oci. "S'estava convertint en una plataforma d'insults a nosaltres i els nostres clients. Hem perdut visibilitat i en una setmana han baixat els clients de manera brutal", ha explicat. De fet, Martín ha posat en mans d'advocats el que considera una "campanya de difamació" a nivell estatal, que intenta enfrontar-los a "un col·lectiu molt sensible" . En canvi, entre les crítiques de les xarxes també han rebut alguns suports amb usuaris que els han defensat amb fermesa. "A qui no li agradin les normes que no hi entri, i que cadascú plori a casa les seves penes", etziben a Twitter.


4.5 - El PLE i el Portafolis - Aprendre i ensenyar en entorns digitals\n1 - Presentació.\n2 - Aprendre i ensenyar en entorns digitals\n2.1 - Normativa\n2.2 - Competència digital\n2.3 - Cap als entorns digitals\n3 - L'Escola Digital\n3.1 - Pla TAC\n3.2 - Disseny Universal de l'Aprenentatge\n3.3 - La comunicació digital\n3.4 - Seguretat i protecció\n4 - L'Aula Digital\n4.1 - Llegir i escriure a l'era digital\n4.2 - Les Metodologies\n4.3 - Entorns Virtuals d'aprenentatge\n4.4 - Els Continguts Digitals\n4.5 - El PLE i el Portafolis\n4.6 - Gestió de l'aula digital\n5 - Competències Digitals de l'alumnat\n5.2. Continguts clau\n5.3. Orientacions metodològiques\n5.5. Orientacions per l'avaluació\n6 - Entorns DospuntZero\n6.1 - La meva XTEC\n6.2 - Web 2.0\n7 - Maquinari, infraestructura i dispositius\n4 - L'Aula Digital > \nPLE i portafolis\nElaboració del PLE\nCrea un portafolis\nEPA: Entorn Personal d'Aprenentatge (PLE: Personal Learning Environment)\nEl desenvolupament professional docent i la millora contínua de la pràctica educativa en el segle XXI requereix d’unes habilitats clau, d’uns instruments i d’una xarxa de persones de confiança que ens permeti en tot moment saber on cercar, com gestionar i on compartir la ingent quantitat d’informació que ens arriba i la de generació pròpia. Tanmateix necessitem disposar d’instruments que ens facilitin el camí en l’aprenentatge al llarg de la vida com a complements amb un alt grau d’incidència sobre la nostra formació.\nPresentació del PLE de Jordi Adell\nMapa conceptual del vídeo\nQuè és el Portafolis?\nPodem definir de manera general el portafolis com:\nSi reflexionem envers aquesta definició de portafolis de ben segur que identificarem el portafolis com una eina que pot ser útil no només per a l’aprenentatge formal, sino, en general per a qualsevol professional que es planteja assolir de manera tàcita, o no, uns objectius d’aprenentatge. Per descomptat aquests objectius d’aprenentatge poden estar relacionats amb interessos no relacionats directament amb la basant professional. Per tant, també, com no podia ser d’una altra manera, el portafoli pot afavorir el desenvolupament de les competències professionals dels docents.\nSi ens centrem en el món educatiu:\n"Un portafolio es una selecció deliberada dels treballs de l'alumnes que ens explica la història dels seus esforços, el seu progrès o els seus èxits. Ha d'incloure la participació de l'alumne en la selecció del seu contingut, els criteris de la selecció i les pautes per a jutjar els seus mèrits, així com les evidències del seu procés de reflexió" (Arter, 1990)\n"Entenem el portfolio com un sistema d'avaluació integrat en el procés d'ensenyament i aprenentatge. Consisteix en una selecció d'evidències/mostres (que formen un dossier, una carpeta) que ha de recollir i aportar l'estudiant al llarg d'un període de temps determinat i que respon a un objectiu concret.\nAquestes evidències (certificats acreditatius, fragments de pel·lícules, entrevistes, activitats acadèmiques, apunts, treballs d'assignatures, entre d'altres) que reben el nom d'artefactes, permeten a l'alumne demostrar que està aprenent, al mateix temps que possibiliten al professor un seguiment del progrés d'aquest aprenentatge.\nLes evidències s'han d'acompanyar d'una justificació i una reflexió de l'estudiant, en què posi de manifest la relació entre l'evidència i l'aprenentatge. Aquestes contribucions l'ajuden a prendre consciència de què i com va aprenent, al mateix temps que li permeten regular el seu procés d'aprenentatge i d'estudi. Aquesta qualitat de reflexió constant sobre el propi aprenentatge converteix el portfolio en un sistema d'avaluació coherent en el marc de l'avaluació continuada i formativa" (Coll et al., 2004)\nExtret de "Microtallers TAC" - https://sites.google.com/site/microtallerstac/e-portfolio\nPresentació de la Sònia Guilana sobre el Portafolis digital\nPer incorporar el portafolis com a instrument d'avaluació integrat en els processos d’ensenyament-aprenentatge hem de considerar les referències normatives.\nEn la Llei d'Educació de Catalunya, article 89: 'Serveis digitals i telemàtics a disposició de centres', podem llegir:\n'El dossier personal d’aprenentatge emmagatzema en suport digital i fa accessibles, d’acord amb el que el Departament estableixi per reglament, els documents i els objectes digitals que resulten de la producció intel·lectual de cada alumne o alumna durant el procés d’aprenentatge, des del darrer cicle de l’educació primària fins als ensenyaments postobligatoris. El contingut del dossier pot servir d’evidència en el procés d’avaluació'\nEls dossiers personals d’aprenentatge o portafolis ens han d’ajudar a fer propostes d’avaluació per a la millora dels aprenentatges de l’alumne. Amb els portafolis disposem d'un instrument d'avaluació que afavoreix la implicació de l'alumnat en el seu propi aprenentatge. El procés de reflexió intrínsec en la construcció del portafolis ha de promoure mecanismes que ajudin als alumnes a regular els processos d'aprenentatge. Així, incorporem l'avaluació a les activitats d'ensenyament i aprenentatge.\nEXEMPLE DE PORTAFOLIS D'UN PROFESSOR\nEXEMPLE DE PORTAFOLIS PROFESSIONAL I PERSONAL D'UN MESTRE\nEXEMPLE D'UN ALUMNE DE SECUNDÀRIA (ANGLÈS)\nPORTFOLI D'UNA MESTRA DE PRÀCTIQUES\nPlantilles i Rúbriques d'avaluació\nPlantilla de portafolis digital en format lloc web de Google XTEC\nRúbrica per avaluar el portafolis d'assignatura\nI. Elaborar el vostre PLE\n1. Penseu en les diverses formes amb les que apreneu, si és possible, amb serveis i eines de la Xarxa. Contesteu-vos aquestes preguntes: Quines eines, xarxes, recursos... feu servir per aprendre, ensenyar i compartir?\nPodeu fer una categorització com la següent:\nLlocs on publiqueu les vostres informacions\nLlocs on compartiu aquestes informacions\nEs pot fer servir una Mapa Conceptual per crear el vostre PLE/EPA. Teniu unes eines a sota com exemple.\nII. Elaborar el vostre Portafolis\n1. Penseu en les vostres experiències com a docents i com a persones i comenceu a reflexionar sobre el que voldríeu compartir en un portafolis personal. Recordeu que un portafolis és un recull digital, un lloc web que inclou mostres de treball i pràctiques docents que es volen compartir per aprendre i col·laborar amb altres docents.\n*El portafolis seria un node més del nostre PLE per a connectar-nos amb la comunitat educativa a internet\nOn podem crear el nostre portafolis?\nCom heu vist en els exemples, es pot crear un portafolis en llocs web de google. També són populars eines com blocs, wikis,about.me.\nPresentació del Xavier Suñé sobre el PLE contextualitzat en la formació del professorat. Desenvolupament personal del docent i les TIC\nDocumentació sobre portafolis de la XTEC Portafolis\nArticle de Jordi Adell i Linda Castañeda sobre el PLE El desarrollo personal docente en entornos personales de aprendizaje (PLE)\nMemòria de la Llicència d'estudis de Sònia Guilana El portfolio digital\nBloc de Sònia Guilana on explica el projecte d'innovació: El portafolis digital. Es poden visitar els portafolis dels alumnes. English portfolio at Batxillerat\nEl portfolio digital com a facilitador d'una competència informacional diversificada i reflexiva http://bid.ub.edu/36/barbera.htm


Torredembarra reconeix els seus talents musicals | Diari de Tarragona\nTorredembarra reconeix els seus talents musicals\nLliurament de guardons del V Premi d'Interpretació Joaquim Gallofré Roig\n21 de Julio de 2017 - 11:37 hs\nDesprés del concert hi va haver un petit recital. FOTO: Anna F.\nLa Sala Cal Maiam va acollir a principis de juliol el lliurament de premis i concert dels guanyadors del V Premi d’Interpretació Musical Joaquim Gallofré Roig. Aquest guardó l’organitza i patrocina la Regidoria d’Educació, amb la participació de l’Escola Municipal de Música. Són participants directes d’aquest guardó tot l’alumnat menor d’edat de l’Escola Municipal de Música de Torredembarra matriculat durant el curs 2016-2017.\nEls guanyadors dels premis darrera les autoritats, a la sala Cal Maiam. FOTO: Anna F.\nEn la Modalitat A (superació de programa d’estudis amb bona nota), van resultar guanyadors amb un premi de 75 € cadascú i diploma acreditatiu: Roger Garcia Doncel (guitarra), Bernat Pitarch Castellà (guitarra) i Phoebe Iglesias Cividanes (flauta travessera).\nPhoebe Iglesias va rebre dos premis, a la creativitat i a les excel·lents notes del curs. FOTO: Anna F.\nEn la Modalitat B (premi a l’esforç i treball), van resultar guanyadors amb un premi de 50 € cadascú i diploma acreditatiu: Violant Colomer Pujol (flauta), Roger Garcia Doncel (guitarra) i Bernat Pitarch Castellà (guitarra).\nEn la Modalitat C (premi a la creativitat musical), van resultar guanyadors amb un premi de 50 € cadascú i diploma acreditatiu: Laura García Martín (piano), Quimei Espósito Valiente (guitarra), Phoebe Iglesias Cividanes (flauta travessera) i Alejandro García Martín (piano).\nCal Maiam estava ple de gom a gom per aquest certamen musical. FOTO: Anna F.


Ricard Vilanova (bloc): In, in-de, in-de-pen-dèn-cia!\nM-BCNʼ13 8a setmana (de 28)\nM-BCNʼ13 7a setmana (de 28)\nFrases, cites i refranys: migranyes...\nM-BCNʼ13 6a setmana (de 28)\nFrases, cites i refranys: mentida!\nRevisió dels 72.000 Km\nM-BCNʼ13 5a setmana (de 28)\nTipografia al web amb un HTML “senzill” i CSS\nIn, in-de, in-de-pen-dèn-cia!\nAixò és el que no paro de sentir darrerament pels diferents medis de comunicació:\nIn, in-de, in-de-pen-dèn-cia....\nEl president de la Generalitat de Catalunya ha convocat eleccions al Parlament de Catalunya.\nIn, in-de, in-de-pen-dèn-cia...\nPerò si Catalunya se separa dʼEspanya, es quedarà fora de lʼeuro zona...\nI si Catalunya és independent, on jugarà el Barça?\nConvocar un referèndum demanant lʼautodeterminació és il·legal... i si venen els tancs amb lʼexèrcit?\nLʼúltima cosa que s'ha votat al Parlament de Catalunya és realitzar una consulta per la autodeterminació (atenció al valor de les paraules: ni referèndum, ni independència)\nFa quatre dies ningú parlava dʼindependència... Els que en parlaven seʼls mirava de reüll. Què ha canviat ara?\nI el rescat? Què passa amb el rescat? Amb el de Catalunya a Espanya i amb el dʼEspanya a la UE?\nQuè passarà amb lʼeconomia?\nQuè ha passat amb els “indignats” del 15M?\nI amb la gent del “no vull pagar” a les autopistes?\nAixò és el que penso jo:\nSóc jo o hi ha un soroll de fons que res té a veure amb el que passarà el proper 25 de novembre de 2012? En les properes eleccions únicament sʼescolliran parlamentaris a la Generalitat de Catalunya i les opcions de sempre són:\nvotar els mateixos senyors que van guanyar les últimes eleccions (els de les retallades de CiU),\nels responsables dʼestirar més el braç que la màniga del tripartit, PSC+IC+ERC,\nel/s dolent/s de la pel·lícula del PP o Cʼs,\no els “nous” SI.\nLes primeres enquestes senyalen que CiU pujarà fins arribar a quasi la majoria absoluta gràcies a la imatge donada pel senyor Mas, PSC baixarà per la falta de coherència i dʼindecisió, el PP i Cʼs baixaran per ser el dimoni i els altres dʼesquerres o més independentistes pujaran notablement però sense marcar grans diferències.\nPerò les enquestes, més que centrar-se en el que passarà realment, no paren de parlar de lʼacceptació de la independència de Catalunya per part de la ciutadania.\nÉs que no entenc res de res... Que ens hem begut tots lʼenteniment o què? Aquí ni independència ni res de res. Aquí es votarà perpetuar que els mateixos gossos de sempre tinguin el pinso a la menjadora assegurat a perpetuitat i prou!\nHe dit! (Doncs sí, algú ho havia de dir)


La diplomàcia espanyola es mobilitza per evitar que Europa es pronunciï sobre la #ViaCatalana ! directe!cat\nPolítica Última actualització Dilluns, 9 de setembre de 2013 10:10 h\nAugmenta la pressió sobre les institucions europees per evitar reaccions públiques dels seus comissaris i alts càrrecs sobre el previsible impacte de la Diada\nEl corresponsal de RAC1 a Brussel·les, Albert Segura, ha destacat avui el nerviosisme i les pressions que es viuen aquests dies previs a la Via Catalana a la capital europea. Segon els corresponsal l’estat espanyol hauria mobilitzat al 300 funcionaris de l’ambaixada espanyola a Brussel·les i també al personal laboral espanyol de la Comissió Europea, amb l’objectiu d’evitar que els comissaris i alts càrrecs europeus no es pronunciïn o especulin sobre la independència de Catalunya com va passar l’any passat després de la Diada.\n#ViaCatalana, comissaris europeus, diplomàcia espanyola, evitar, parlin\nSegons el corresponsal, la vicepresidenta de la Comissió Europea, Viviane Reding, havia de rebre un líder d’un partit català –no ha especificat quin-, que hauria vist ajornada la trobada.\n10 de setembre de 2013, 19.36 h\nAnem a veure excelentisimo Sr de les "panyas" haver si et cuides de recuperar Gibraltar i ens deixes tranquils als CATALANS, que prou feina tens a justificar la corruptela de la teva indecent partit VISCA CATALUNYA LLIURE\n10 de setembre de 2013, 16.39 h\nGARCÍA-MARGALLÓ = GARCÍA-CAGALLÓ.\nAquest paio, amb la pinta que té, a qui vols que convenci? Mira el cas que li devien fer al presionar a 'tutti pleni' per la candidatura de Madrid 2020. Aquest també es va apuntar a la festa a Buenos Aires dels 180 gorreros españolufos perque estava segur els hi donaríen Ja sabem com va anar.\nI ara l'home entestat en fer descarrilar la Via Catalana. Pobre home! Amb aquesta cara on voleu que vagi i qui voleu li faci cas, excepte les mulates de Puerto R... Llegir més\n10 de setembre de 2013, 16.34 h\n#36 Els llops-estats no es mosseguen entre ells per motius altruistes! Si els altres estats fan alguna cosa al nostre favor serà només perquè els interessa i no els perjudica. Si no els interessa miraran cap una altra banda i tiraran pilotes fora per no comprometre's. La independència l'hem d'aconsguir nosaltres. No podem esperar que siguin els altres que ens treguin les castanyes del foc. El què hem d'aconseguir és que ens vegin amb bons ulls i no es posin del costat del govern espa... Llegir més\n10 de setembre de 2013, 13.22 h\nSi ho fan igual de bé que la candidatura de Madrizz2020, encara hi sortirem guanyant, perquè Europa ens donarà la independència de forma immediata!!!\n10 de setembre de 2013, 12.50 h\nCrec que el malic del mon no ho som , peró es dona el cas que quasi tot el mon occidental sap de que va la Via Catalana, si no fos així no hi hauria el desplegament de mitjans de comunicació cap a catalunya que hi ha a hores d`ara\n10 de setembre de 2013, 10.38 h\n...si la diplomàcia cedeix amb les amenaces del estat, vol dir que democràcia = 0, i que tots plegats son uns venuts, mentiders, morts de gana i.......la voluntat d’un poble no es negocia !!!\nManel Les Cases\n10 de setembre de 2013, 08.57 h\n#33 Moltes gràcies, la teva ceguesa ens dona ales. Em sap greu haver-t'ho de dir. Quan l'independentisme erem molts menys que ara, la teva resposta ja era la mateixa. Arribarà el dia que desde la teva poltrona a qualsevol racó de Catalunya, Trobaràs que el teu terra ja no hi és, i continuaràs dient que som imbècils.\nGràcies per ser cec, gràcies per no actuar, gràcies per insultar, gràcies per mentir.\nP.Unxó ((*(( Catalunya, PROPER ESTAT LLIURE D'EUROPA ))*))\n10 de setembre de 2013, 08.06 h\n#33 Nosaltres NO som el melic del món NI ENS HO PENSEM, això ho dius tu, t'ho INVENTES tu, mancat d'arguments seriosos.\nPerò tinc motius MÉS QUE SOBRATS per creure que TU ETS L'ANUS DEL MÓN, o al menys ho fas veure, pobre idiota.\nHUAH HUUAAHHH HUUUUUUAAAAAAAHHHHH !!!!\n9 de setembre de 2013, 23.27 h\nUs penseu que sou el melic del món? però qui voleu que faci cas d'aquesta ximpleria?\n9 de setembre de 2013, 21.41 h\nAixò de copiar el text i enganxant-ho al traductor de Google està ja superat.\nSi teniu el Firefox hi ha una extensió : “Quick Translator 1.0 “ que seleccionant l'escriptura i pinxant en una bola que apareix encare que també surt a baix en la barra de complements, tradueix lo seleccionat en un lloc que s'obra de manera automàtic i respecte l'escrit original.\nHi ha també el : Google Translator for Firefox 2.1.0.3. Aquesta tradueix el que s'ha seleccionat canviant a lo que ... Llegir més


Marta de Gispert - Blogs Escola Sant Gregori\nVisites: 11642 0 Comentaris Continuar llegint\nVisites: 11056 0 Comentaris Continuar llegint\nVisites: 10501 0 Comentaris Continuar llegint\nVisites: 11570 0 Comentaris Continuar llegint\nVisites: 11663 0 Comentaris Continuar llegint\nVisites: 8815 0 Comentaris Continuar llegint\nVisites: 8519 0 Comentaris Continuar llegint\nVisites: 8533 1 Comentari Continuar llegint\nVisites: 8203 0 Comentaris Continuar llegint\nVisites: 8810 0 Comentaris Continuar llegint\nUn nadal diferent ( Desembre de 2014 )\nPublicat per\tMarta de Gispert a\t Dimecres, 15 abril 2015 a CRÒNIQUES AFRICANES\nHan passat uns quants dies més i l’allau d’informació nova és constant. Hem fet un petit viatge a una població remota de les muntanyes del sud. Sembla que hàgim anat a parar a un racó de món d’on només es pot tornar. Visitem el projecte d’un hospital en construcció i dormim al convent de les monges locals. És com fer un viatge al passat, sense llum ni aigua corrent i en condicions més que austeres. De tornada, veiem la gent que transporta llenya, plàtans o cistelles al cap mentre camina d’un poblat a l’altre amb resignació.\nHem tornat a Kamwenge. La gent que em van presentant és exageradament amable. Cada cop que passes es desfan en frases de benvinguda que has d’anar contestant, en una mena de cerimònia que no s’acaba mai, i et conviden a menjar plàtans o blat de moro o a prendre te, i fins i tot a dormir. D’altra banda no es poden permetre un “no” per resposta (això significaria decebre l’altra persona i acceptar que no estan a l’alçada de les circumstàncies) i et diuen sempre el que tu vols sentir. Al principi els prens per mentiders, fins que t’expliquen que és “cultural”. Com tants milers de comportaments que em xoquen aquí. Encara no desxifro els codis socials o els gestos corporals i això em causa sovint equívocs o confusions. Mpola mpola, que diuen aquí, a poc a poc, ja m’hi aniré acostumant.\nParlen un anglès absolutament incomprensible d’entrada i costa molt acostumar l’oïda fins que es comença a entendre alguna cosa. També parlen “luchiga”, la lengua local, que a mi m’encanta i té una sonoritat maca i divertida. Vaig aprenent algunes paraules per dirigir-me a la gent, que ho agraeix molt. Agandi (hola), webare munonga (moltes gràcies) o orirota (Bon dia), són algunes de les expressions que ja faig servir habitualment.\nVisites: 7825 0 Comentaris Continuar llegint\nPublicat per\tMarta de Gispert a\t Dijous, 02 abril 2015 a CRÒNIQUES AFRICANES\nJa fa uns quants dies que sóc aquí, a Kamwenge, casa meva pels propers sis mesos. La meva casa es troba situada enmig de l’escola de Primària, en un pendent amb petites construccions escampades aquí i allà (aules, dormitoris, latrines, corrals...).\nTenim aigua corrent però sovint hi ha problemes perquè arribi amb normalitat i ens abastim d’un panell solar per la llum, que dura poca estona i hem de racionar fins al dia següent. De moment hi visc amb un treballador de l’ONG que fa setze anys que volta per tots els projectes que estan en curs a l’Àfrica, per a supervisar-los o per donar-los-hi un empenta. És un home sobradament experimentat, amb l’ànima dividida entre la vida simple als camps de Salamanca, tenint cura de les seves oliveres, i la vida aventurera en què ha conegut les mil i una cares de l’Àfrica negra. Era vigilant de seguretat fins que, després d’un viatge transformador a l’Índia, va endinsar-se al món de la cooperació, que ha acabat resultant el seu mitjà de vida i en què ha vist les expressions més dures de la pobresa i les guerres. Marxa a finals de gener, quan sabré de debò el que suposa estar sola, en el sentit més cultural de la paraula.\nAl mateix recinte on vivim, hi ha l’església i el petit convent de les monges, tres dones africanes ben fornides que em donen una càlida benvinguda, però que de seguida deixen entreveure un caràcter fort i decidit.\nVisites: 7772 0 Comentaris Continuar llegint


setembre 2015 -\nComentaris tancats a 30/09/2015 A deep cyclone in the Western Mediterranean?\nComentaris tancats a Pluges febles a les Illes, inundacions a Japó\nComentaris tancats a Predicció per dia 09/08/2015\nPlourà a Mallorca?\nBy admin | 7 de setembre de 2015 - 21:29 | Models i Prediccions\nComentaris tancats a Plourà a Mallorca?\nTal i com es preveia, avui s’han produït intenses precipitacions al SE i S de la Península Ibèrica, deixant importants quantitats de precipitació, a més de provocar algunes riuades. Si vos fa ganes veure imatges i vídeos espectaculars vos recomanam consultar la web de cazatormentas o els perfils a les xarxes socials d’AVAMET.\nA les Illes, tot i que s’han produït alguns ruixats, aquests de moment han estat aïllats i no massa importants. Però, que passarà les properes hores?\nEl que esperam és que l’embossament d’aire fred es vagi apropant a les Illes i passi bé per damunt entre dimarts horabaixa i la matinada de dimecres.\nDurant la seva aproximació, on les condicions atmosfèriques seran més favorables a les precipitacions intenses serà a les Pitiüses, per això, a hores d’ara hi ha activat un avis groc per tempestes i pluges intenses de fins a 20mm/h, encara que pensam que puntualment es podria sobrepassar aquest llindar.\nA la imatge es pot veure la probabilitat de que les precipitacions sobrepassin els 20mm en tota la jornada.\nEn canvi, a Mallorca pareix que les condicions no seran tan bones pel creixement de niguls que puguin deixar precipitacions. Principalment degut al vent de gregal que bufarà durant gairebé tot lo dia.\nDe totes maneres, la predicció presenta algunes incerteses, ja que hi ha moments en què les condicions a nivells mitjans serien molt bones pel desenvolupament i manteniment de tempestes. A més, el model probabilista de ECMWF (són 50 models que es corren de manera conjunta per elaborar una predicció probabilista) , intueix una mínima possibilitat de que a Mallorca hi plogui intensament, ja que el producte de precipitació màxima d’AEMET (que empra el model probabilista d’ECMWF) dóna valors molt elevats de precipitació tant a Mallorca com a les Pitiüses.\nPer tant, davant la incertesa en aquest pronòstic demà toca estar atents a les possibles actualitzacions d’avisos per part d’AEMET i també al cel.\nUna DANA que es passeja\nBy admin | 6 de setembre de 2015 - 22:49 | Models i Prediccions\nComentaris tancats a Una DANA que es passeja\nDANA (Depressió Aïllada en Nivells Alts), és el nom que s’utilitza per a definir aquelles situacions atmosfèriques en què a nivells mitjans i alts de la troposfera hi trobam una àrea de baixes pressions de circulació tancada i que es troba aïllada de la circulació general.\nAquest tipus de situacions meteorològiques, i més a finals d’estiu i tardor, estan dominades per la inestabilitat i solen provocar temps inestable i tempestes.\nDurant els propers dies, un embossament d’aire fred ben visible a partir del nivell de 500hPa (uns 5500m d’alçada) circularà des de la zona de Galícia fins a l’est de la Península.\nA la següent imatge es pot veure la predicció per dilluns a les 18z (20h local), amb un embossament d’aire fred amb temperatures inferiors a -15ºC centrat a la Península Ibèrica.\nDurant el dilluns es podrien produir fortes tempestes a diversos indrets de la Península Ibèrica, sobretot cap al sud i est de la mateixa.\nPel que fa a les Illes, pareix que de moment quedaríem una mica al marge de l’àrea de màxima inestabilitat. De totes maneres, no es pot descartar que dilluns es produeixin algunes precipitacions a les Pitiüses i que a Mallorca hi creixi qualque nigul d’evolució, en principi sense més transcendència.\nA la imatge, probabilitat de precipitació acumulada superior a 2mm durant la jornada de dilluns. Com es veu, aquesta probabilitat és molt elevada a sectors importants del S i E de la Península Ibèrica, mentre que a les Illes no és gaire destacable, més elevada a les Pitiüses i prou més baixa a Mallorca.\nHaurem de seguir de ben a prop els pronòstics per dimarts i dimecres, quan pareix que les tempestes puntualment intenses podrien tornar a visitar els Illes. En principi, dimarts serien més probables a les Pitiüses, i ja a partir de dimarts horabaixa-vespre la probabilitat s’incrementaria també a la resta del territori de les Illes.\nA la imatge, precipitació acumulada prevista per la jornada de dimarts. Aquest mapa no s’ha de llegir com una veritat absoluta, sinó com una aproximació al que pot passar. Com es veu, tant entorn de les Pitiüses com ben a prop de Mallorca hi ha acumulats ben importants.\nEntrant amb un poc més de detall, s’adjunten dos mapes, un de vent previst a 500hPa i un de zones d’ascensos i descensos d’aire a 700hPa. Ambdos mapes per a les 00z de dilluns a dimarts. S’ha agafat aquest moment ja que representa un bon exemple d’un moment en el que pensam que podrien créixer algunes tempestes (al manco amb els models meteorològics consultats a dia d’avui)\nAl mapa de 500hPa es pot veure una circulació ciclònica tancada damunt la Península Ibèrica que es correspon amb la DANA. Davant seu, afectant les Illes hi ha un flux feble de SW (sabem que es feble pel color, que és el que marca la velocitat seguint l’escala de la dreta). Aquest flux presenta una zona “d’obertura” clara al nord de les Illes, mentre que una part del flux segueix en direcció SW, l’altra part gira sobtadament generant flux d’ESE. Aquestes zones “d’obertura” solen afavorir els ascensos d’aire, i per tant, la convecció.\nAl mapa de 700hPa directament s’hi representen velocitats verticals (en hPa/h). Colors grocs-vermellosos indiquen velocitats negatives, el que significa ascensos d’aire (el valor negatiu fa referència a què l’aire té tendència a desplaçar-se cap a estrats verticals de menor pressió, ubicats a major alçada). Es pot veure com entorn de les Illes hi ha certes àrees amb aquesta coloració.\nLa combinació de la proximitat d’una àrea de divergència a 500hPa (nom tècnic de les zones d’obertura explicades) i correnties verticals ascendents a 700hPa ens fa pensar que el creixement de tempestes serà prou probable en aquell moment.


La Junta Directiva de l'APMAE vol donar les gràcies als prop de 150 accionistes que ens van delegar les seves accions a la Junta d'Accionistes d'ahir.\nL'APMAE VOTARÀ A FAVOR DELS COMPTES DE L'ESPANYOL\nEn el transcurs de l'Assemblea de l'APMAE s'ha decidit de votar a favor dels diferents punts de l'ordre del dia de la propera Junta General d'Accionistes del RCD. Espanyol de Barcelona SAD que tindrà lloc el dia 13 de desembre de 2016. Entre els diferents punts destaca l'aprovació dels comptes i la gestió del Consell d'Administració.\nEn la mateixa assemblea també es van aprovar els comptes de l'APMAE i l'informe de gestió de l'entitat, on es va destacar la incorporació a l'associació de 39 nous afiliats. Un fort increment sobretot tenin en compte els negres auguris que alguns ens pronosticaben.\nAdjuntem en format PDF la presentació que s'ha projectat on destaca un analisis dels comptes de l'Espanyol de la temporada 2015/16.\nAdjuntem la convocatòria de la propera Assemblea de l'APMAE que tindrà lloc el proper 12 de Desembre de 2016 a les 19:30 a la Sala de Conferències del Centre Cívic de les Cotxeres de Sants, al Carrer de Sants 79.\nL'acte es obert al públic, però només tenen dret a vot els afiliats de l'APMAE al dia de pagament.\nUs hi esperem.


El Consell Consultiu diu que la llei de símbols de Bauzá atempta contra la llibertat d'expressió\nHa emès un dictamen on afirma que l'avantprojecte del Govern vulnera la constitució\nARA Balears Palma 28/06/2013 18:22\n260x366 El president del Govern, José Ramón Bauzá / EFE El president del Govern, José Ramón Bauzá / EFE\nEl Consell Consultiu de les Illes Balears ha emès un dictamen on diu que l'Avantprojecte de Llei sobre l'ús dels símbols institucionals de les Illes Balears "atempta contra el dret a la llibertat d'expressió que, amb rang de dret fonamental, reconeix i protegeix l'article 20.1 de la constitució espanyola". En concret, es refereix a l'article 4.3 de l'avantprojecte del Govern -el més criticat per la societat civil- que diu que, en edificis públics, "la utilització o col·locació" de qualsevol símbol que no fossin els oficials "només es permet si és autoritzat prèviament per la conselleria competent".\nEl Consell Consultiu -un organisme independent però que depèn del Govern i que presideix el reconegut magistrat Rafel Perera- afirma que no és "legítim ni admissible" que s'exigeixi una "autorització prèvia" de la conselleria corresponent. Per això proposa un text alternatiu un es digui que "queden expressament prohibits aquells símbols que impliquin la vulneració de drets i valors constitucionals o lesionin drets fonamentals".\nTot i amb això, el vot particular, signat per cinc consellers del Consell Consultiu, encara és més dur. Com la resta del consell rebutgen l'article 4.3, però també discrepen del text alternatiu proposat pels seus companys. Afirmen que el dictamen hauria de ser "totalment desfavorable a l'Avantprojecte de Llei". "En la nostra opinió, aquesta alternativa tampoc no és ajustada a dret en la mesura que es refereix a uns símbols que no es concreten -ni tampoc s'especifica qui o com s'haurien de determinar-, encara més quan l'incompliment de les obligacions previstes en la llei -és a dir, la utilització de símbols prohibits o no permesos- va acompanyada d'un règim sancionador i la tipificació de noves infraccions", afirmen els autors del vot particular.


CAIRE-EF: Facilect, la revista del COFUC que t'ajuda a llegir en català\nFacilect, la revista del COFUC que t'ajuda a llegir en català\nEl COFUC ha reprès l’edició de la revista Facilect. Es tracta d’un recurs per ajudar la població no catalanoparlant a entrar en contacte amb la nostra llengua. Amb l’objectiu de facilitar l’accés a la lectura en català d’una manera amena, el material utilitza un llenguatge senzill, amb un vocabulari bàsic i una maquetació atractiva. Amb una periodicitat trimestral, la revista inclou reportatges, articles i entrevistes sobre temes d’interès general.\nDescarrega't un exemplar clicant aquí:\nPublicat per ESADI a diumenge, de juny 20, 2010


Neix a Begur la Bacanard Trail, una nova cita per als amants del trail running – Begur\nLa prova tindrà lloc el 5 d’abril de la mà de l’associació “Bar i Muntanya” i les inscripcions ja es poden formalitzar a través del següent enllaç.\nBegur suma aquest any 2020 un nou esdeveniment de primer nivell al calendari esportiu. Es tracta de la Bacanard Trail, una prova de trail running que arrencarà des del municipi el pròxim 5 d’abril i que recorrerà l’entorn natural privilegiat i únic de la vila i de la Costa Brava. La cursa està organitzada per l’associació “Bar i Muntanya” i compta amb la col·laboració de l’Ajuntament de Begur.\nPer a aquesta primera edició l’organització proposa als participants dos recorreguts diferents: un trail de 12 quilòmetres o un trail de 21 km. El reglament de la prova es pot consultar íntegrament a través d’aquest enllaç i per a més informació podeu enviar un correu electrònic a l’adreça bacanardtrail@gmail.com.


La PTP reivindica el manteniment de l’estació urbana de Figueres i la permeabilització de l’actual via convencional – Promoció del Transport Públic\n🙋♀ La PTP considera inadmissible la previsió de trasllat de l’estació urbana de Figueres a Vilafant que preveu el POUM de Figures en tràmit. Es tracta d’una agressió contra el mode de transport que més aporta a la mobilitat sostenible i que té un menor impacte ambiental.\n🚇 L’efecte barrera de l’actual via pot ser resolt de manera satisfactòria mitjançant l’alternativa de soterrament en trinxera, eliminant els passos a nivell i relligant la ciutat però sense afectar els usuaris del ferrocarril.\n🚈 L’alternativa de trasllat de l’actual estació a Vilafant és tècnicament més complexa, molt més cara i amb un major impacte sobre les zones agràries del municipi que la proposta de soterrament en trinxera.\n📢 Tots els antecedents de trasllat d’estacions cèntriques a la perifèria de la ciutat han comportat una considerable pèrdua de viatgers. Això també s’acompliria en cas de trasllat de l’estació urbana de Figueres, a la que el 60 % dels viatgers hi accedeixen a peu.\nLa PTP denuncia el canvi en el tractament de les infraestructures ferroviàries contemplat en el Pla d’Ordenació Urbanística Municipal (POUM) de Figueres, actualment en tràmit. Mentre que l’Avanç del POUM preveia el soterrament en trinxera de la línia i el manteniment de l’estació al centre de la ciutat, al POUM aprovat inicialment es contempla també l’opció del trasllat a Vilafant.\nEn un context d’emergència climàtica, no té sentit plantejar una actuació que desincentivi l’ús del mode de transport amb menor impacte ambiental en termes d’emissions. Una estació urbana permet un accés còmode amb origen o destí a les de les poblacions més properes, contribuint així a la dinamització econòmica de la ciutat i a la vertebració del territori. Resulta molt significatiu que el 60 % dels usuaris de l’estació urbana de Figueres hi accedeixen a peu: probablement no els hi resultarà tant atractiu haver d’agafar un autobús d’enllaç amb la corresponent pèrdua de temps, i optaran pel vehicle privat.\nEls problemes de permeabilitat urbana que comporta la via actual poden ser abordats amb una solució de soterrament en trinxera com s’ha fet en altres ciutats del nostre entorn. Una actuació d’aquest tipus permetria l’eliminació dels passos a nivell i l’increment de la connectivitat urbana, però sense perjudicar la mobilitat dels usuaris del ferrocarril.\nD’altra banda, l’opció de trasllat a Vilafant és tècnicament més complexa, ja que obliga a construir una nova variant que inclou un túnel a la zona del Castell, un viaducte per salvar el desnivell amb la zona agrícola i diverses obres de fàbrica per superar diverses carreteres i travessar zones inundables. A més suposa la necessitat d’ampliar l’estació de Vilafant per acollir les circulacions de la línia de Portbou i els estacionaments i les rotacions de material que actualment es fan a l’estació urbana de Figueres. Es tracta d’una obra amb un cost econòmic molt superior al de l’alternativa del soterrament en trinxera, i amb un fort impacte mediambiental (afectació d’espècies endèmiques) i paisatgístic a la zona de la Muntanyeta i a les àrees agrícoles situades al nord i a l’est de la ciutat de Figueres.\nTots els antecedents de trasllats d’estacions cèntriques a emplaçaments de perifèria han comportat una pèrdua molt significativa de viatgers. És el cas de Gijón (pèrdua d’un milió de passatgers anuals), Feve-León (de 329.000 a 70.000 passatgers anuals), Salou (de 600.000 a 123.000 passatgers/any)… Trasllats d’aquests tipus són una absoluta anomalia en l’àmbit europeu, on el que s’intenta és precisament acostar el tren al centre de les ciutats.\nLa PTP, que ja va donar suport en el seu dia a les al·legacions presentades per l’IAEDEN en la fase inicial de tramitació del POUM, realitzarà totes les accions legals al seu abast en el tràmit d’aprovació definitiva per tal d’impedir que es faci realitat un projecte que comporta una pèrdua de connectivitat ferroviària, i treballarà conjuntament amb els grups i entitats del territori per tal d’impulsar una resposta social contra aquesta proposta regressiva.\nAnteriorPublicació anterior:L’autobús, peça clau del sistema de transport públicSegüentPublicació següent:Ferrocarril a Andorra: una infraestructura necessària


Bóboli com exemple d'empresa que creix en temps de crisi\n24 HORES MARESME NOTíCIES / Dimarts, 19 de Juny de 2012\n00:02:28 | 24 reproduccions\nAltres fragments del capítol "Dimarts, 19 de Juny de 2012"\nTrobada de puntaires en motiu de les Festes del barri Vista Alegre\nCelebrat el Campionat de Catalunya Cadet d'atletisme a Vic\nLa programació del Festival d'Estiu d'Alella segueix apostant per la qualitat\nAlbert Ramos nomenat Soci d'Honor de l'escola de tennis Mataró\nTrobada a l'Ajuntament dels participants de Youth Me amb l'alcade Joan Mora\nLliurats els rams de la Toneta i la Geganta a Mataró Ràdio i M1tv mataro\nPresentat el programa de Les Santes 2012\nPresentades activitats alternatives per evitar les massificacions durant Les Santes\n<iframe id="iframe_chapter" src="http://m1tv.xiptv.cat/embed/61536" name="iframe_chapter" width="300" height="540" frameborder="0" scrolling="no"></iframe>\nInnovació, internacionalització i aposta pel producte, constants que l’empresa mataronina Bóboli manté malgrat la crisi econòmica. Factors que el gerent de la companyia, Francesc Algàs, considera importants per mantenir l’envestida de l’actual situació econòmica. L’empresa va facturar el 2010 més de 19 milions d’euros i el passat 2011, la seva facturació es va incrementar en un 13%, arribant als 22 milions d’euros.\nLa companyia mataronina ha optat per la seva internacionalització i distribueix els seus productes en 40 botigues pròpies i a més, venen els seus dissenys de roba infantil en 1300 punts de venda multimarca arreu del món. De fet, Francesc Algàs considera que, precisament, el mercat internacional amb vendes a Llatino Amèrica, Taiwan o Holanda han incrementat la seva facturació.\nDe tota manera, el gerent de Bóboli apunta que no tot són flors i violes i Bòboli també està notant els efectes de la crisi econòmica. Una conjuntura que ha fet reduir la demanda i el consum. Situació que es viu des de fa més de 2 anys consecutius.\nBóboli manté deslocalitzada la seva producció a països d’Àfrica i Àsia. Dóna feina directe a 145 persones, entre la planta de Mataró i les 40 botigues que tenen distribuïdes arreu de l’estat.


14 mayo, 2018 - Dincat\nÀrea per socis\nL’abast de la nostra acció\nConvenis del sector\n2n Esmorzar empresarial del 2018 | Protecció de dades\nAEES DINCAT\t//\nEl dia 28 de maig, de 9.30h a 11h, es celebrarà una segona trobada del cicle d’esmorzars empresarials de l’any 2018. En aquest cas, donat que el dia 25 de maig entrarà en vigor la nova normativa sobre Protecció de Dades hem decidit centrar-nos en aquest tema i en com pot afectar el seu desplegament i la seva implementació a les entitats.\nLa xerrada anirà a càrrec del Guillem Reig, advocat del Buffet Vallbé i expert en la matèria.\nEl format de l’esmorzar será el següent:\n9.30 a 10.00h Networking previ amb cafè i pastes.\n10.00 a 11.00h Xerrada a càrrec del Guillem Reig sobre la protecció de dades.\n11.00 a 11.30h Torn de paraula obert i preguntes\nLloc: Centre Cívic Joan Oliver-Pere Quart (C/Comandante Benítez 6, Barcelona).\nUs preguem que confirmeu assistència omplint aquest breu formulari.\nL’acció concertada com a modalitat de finançament\nEl passat 9 de maig, l’AEES Dincat va organitzar una sessió plenària amb la intenció de compartir el treball intern que durant mesos s’ha vingut realitzant sobre l’acció concertada com a modalitat de finançament dels serveis d’atenció a persones amb discapacitat intel·lectual.\nLa sessió va començar amb una breu introducció a la temàtica a càrrec de la Pepita Perich (secretària de la Junta Directiva de l’AEES Dincat i vocal de concertació) que va recordar que la beneficència va ser l’origen de moltes de les entitats i va fer un repàs de les diferents formes de finançament dels darrers anys. A més, també va introduir algunes de les idees claus sobre les que es sustenta el posicionament de l’AEES Dincat respecte a l’acció concertada:\nLa prestació dels serveis a les persones amb discapacitat intel·lectual ha de quedar reservada a les entitats d’iniciativa social sense afany de lucre amb la modalitat d’acció concertada.\nHistòricament l’atenció a la discapacitat intel·lectual ha vingut donada per la iniciativa social sense afany de lucre, fonamentada en els principis de solidaritat, atenció personalitzada i integral, respecte pels drets de la persona, foment de l’autonomia personal, qualitat i continuïtat del servei, eficiència i eficàcia.\nUn 98,7% dels serveis destinats a les persones amb discapacitat intel·lectual són prestats en col·laboració públic-privada per entitats d’iniciativa social sense afany de lucre. Només un 1,3% dels serveis són prestats des de la iniciativa mercantil\nLes entitats d’iniciativa social que presten serveis d’atenció a les persones amb discapacitat han desenvolupat la metodologia d’atenció centrada en les persones, metodologia que ha esdevingut un model d’èxit àmpliament reconegut i replicat per altres sectors.\nSeguidament es va donar pas al Francesc José Maria (soci-director de fjmadvocats) que va aportar una contextualització jurídica de l’acció concertada i va destacar que tant les directives europees com la legislació bàsica espanyola permeten un règim legal Ad Hoc per a la provisió de serveis a les persones.\nLa tercera part de la sessió va anar a càrrec de l’Assumpta Fortuny (membre de la Junta Directiva i vocal d’atenció a la infància) que va explicar detalladament quin és el posicionament de l’AEES Dincat respecte l’acció concertada. Tal i com va argumentar, des de l’AEES Dincat s’aposta per la construcció d’un marc legal estable de relació público-privada per a la prestació dels serveis de suport per les persones amb discapacitat intel·lectual amb les entitats d’iniciativa social i sense ànim de lucre. Aquest fet implica, a més, vetllar per garantir una doble exclusivitat d’aquestes entitats justificada tant per les característiques dels destinataris dels serveis com per la tipologia de les organitzacions. Aquest posicionament i aquesta demanda queden perfectament recollits en el document-relat elaborat per l’AEES Dincat on apareixen diferents aspectes de nivell político-social, tècnic i legal que avalen la defensa d’aquesta exclusivitat (veure document).\nD’altra banda, es va fer referència a la implicació de l’AEES DINCAT en el marc de La Confederació, des d’on s’impulsa una proposta legislativa per la gestió de serveis públics d’atenció a les persones a través de l’acció concertada amb la iniciativa social sense afany de lucre.\nFinalment, es va fer una crida a totes les entitats a implicar-se en la difusió d’aquest relat i en la defensa del posicionament de l’AEES Dincat i de tot el tercer sector representat per La Confederació. Es va posar l’accent en la necessitat d’apostar per la divulgació i la incidència política al territori per fer possible el desplegament d’una regulació favorable als interessos del nostre sector.\nLa candidatura encapçalada per Manel Palou guanya les eleccions a la nova Junta Directiva de Dincat\nPresentació del Llibre Blanc per a la formació, ocupació i treball de les persones amb discapacitat i especials dificultats als centres especials de treball de Catalunya\nNP| L’IESE i l’AEES Dincat presenten els principis i eixos clau d’un nou model d’integració social i laboral de les persones amb discapacitat i especials dificultats\nNP | Concentració multitudinària en defensa de l’actual model d’inserció laboral i de la continuïtat dels serveis assistencials per les persones amb discapacitat i especials dificultats\nC/ Joan Güell 90-92\nTel: 93 411 85 84\nAMB EL SUPORT DE //


Sessió de cloenda de Carreres Professionals amb Elsa Punset: 'Petites revolucions que poden canviar el teu cervell' | ESADE Alumni\nSessió de cloenda de Carreres Professionals amb Elsa Punset: 'Petites revolucions que poden canviar el teu cervell'\n05juliol 2017 de 19:00h a 21:00h\nTinguis l’edat que tinguis, la teva vida transcorre per un moment apassionant. Estem immersos en la revolució del coneixement, que genera una societat creativa que ja és a l’abast de tothom. Els mitjans tecnològics estan accentuant la generació i l’accés a grans onades de coneixement, i la seva aplicació. Això està transformant les nostres vides en general, i la teva vida en particular, si vols.\nCertament, vivim unes vides complexes, no sempre fàcils. Cada dia tenim més oportunitats de treballar en camps i en països diferents, però ens cal disposar d’unes habilitats i unes competències que ens siguin útils en contextos diversos. Afrontem reptes que ens obliguen a aprendre i a desaprendre contínuament, en un món que canvia constantment, i això ens porta a exposar-nos al fracàs i a viure fora de la zona de confort.\nESADE Alumni Careers et convida a la sessió de cloenda del curs 2016-2017, a càrrec d’Elsa Punset, escriptora, divulgadora i referent en l’aplicació de la intel·ligència emocional com a eina per al canvi positiu. Punset ens ajudarà a descobrir les claus d’un cervell adaptable i creatiu, que podem entrenar com un múscul per conviure i col·laborar amb els altres, per comunicar-nos eficaçment, per tenir unes relacions interpersonals satisfactòries, per resoldre conflictes i superar l’adversitat, per prendre decisions estratègiques, per expressar la nostra capacitat creativa…\nEn finalitzar la sessió s'oferirà un còctel relacional als assistents\nNascuda a Londres, és llicenciada en Filosofia i Lletres, màster en Humanitats per la Universitat d’Oxford i en Periodisme per la Universidad Autónoma de Madrid, i Màster en Educació Secundària per la Universidad Camilo José Cela de Madrid.\nFou directora de continguts del Laboratori d’Aprenentatge Social i Emocional (LASE). Va col·laborar a la televisió al programa El Hormiguero, i va dirigir i presentar ''La mirada de Elsa'' a Redes. Posteriorment, va tenir una secció setmanal, ''El mundo en tus manos'', al programa Para todos la 2 de TVE.\nHa escrit molts llibres i ha publicat contes il·lustrats, adreçats al públic infantil, per ajudar els infants a comprendre i gestionar les seves emocions bàsiques. Al març de 2016, va publicar El llibre de les petites revolucions, que ja va per la 7a edició, amb més de 100.000 lectors.\nSegueix i participa l'acte via Twitter a través del hashtag #ClausuraCareers


【Lucky craft】 | Waveinn\nVeure-ho tot ( Lucky Craft )\nSobre Lucky Craft\nLucky craft a waveinn - la millor selecció de productes al millor preu. Mai havia set tant fàcil navegar i comprar per internet articles de botiga-nautica-pesca. I el millor de tot és que et portem el material de botiga-nautica-pesca que necessitis directament a la porta de casa. La majoria de productes Lucky craft s’envien ràpidament, 24 hores després d’haver fet la compra a waveinn. Com a distribuïdor autoritzat de Lucky craft tenim un ampli coneixement de tots els productes i últimes tecnologies. Podem assessorar-te amb els millors consells per utilitzar i cuidar el material Lucky craft de la millor manera. Sempre que ho necessitis rebràs el millor servei del nostre equip d’esportistes experts. Creiem que una part important per a la satisfacció del client és garantir que la compra es fa en un entorn 100% segur i confidencial. Volem que estiguis 100% satisfet amb la teva compra a waveinn, però si per algun motiu això no passés, tens 30 dies per fer la devolució de la compra. Si tens una pregunta o necessites que t’assessorem, no dubtis a contactar amb el nostre equip d’atenció al client de waveinn. Estarem encantats en donar resposta a totes les teves preguntes i a ajudar-te en tot el que necessitis!


Domènech proposa de votar sobre la independència i la reforma federal en un mateix referèndum\nEl dirigent d'En Comú Podem avisa Iceta que el respecte al dret de decidir és 'el primer mínim' per a arribar a un acord\nEl cap de llista d’En Comú Podem, Xavier Domènech, ha fet una proposta per a arribar a un acord sobre la qüestió sobiranista: convocar un referèndum en què es pugui votar sobre la reforma federal, però també sobre la secessió. En unes declaracions a la Cadena Ser, també ha advertit al primer secretari del PSC, Miquel Iceta, que ‘el primer mínim’ per arribar a un acord sobre Catalunya era ‘el respecte absolut al dret de decidir’.\nPer Domènech, qualsevol reforma de la constitució espanyola ha de reconèixer que ‘Espanya és formada per diverses nacions’ i ha d’anar més enllà d’una simple ampliació de l’estat de les autonomies. Ha afegit que no s’imaginava un acord entre PSOE i Podem que no reconegués el dret de decidir i que estava convençut que el referèndum era la solució per a desblocar la situació.\nTambé ha explicat que no hi havia data per a reunir-se amb Iceta, en referència a la proposta de Pablo Iglesias perquè ells dos fossin els interlocutors sobre la qüestió catalana. Domènech ha dit que abans volia que Sánchez aclarís si preferia un govern amb Podem o amb Ciutadans, atès que el partit d’Albert Rivera ha descartat un executiu de tres bandes.


Literàriament presenta una feblesa : l’humor hi apareix poc o no hi apareix gens. La compassió, sí; en diversos personatges : la mare que passeja les sabates que robà el seu fill és un dels grans secundaris de la novel·la .\nL’altra inquietud és que l’amor com a invenció humana, com a passió, hi apareix com un malentès. Com una desil·lusió.\nLa forma senzilla de narrar – suficient és suficient- és una forma d’encarar la profunditat des de la força dels contes més antics, més pre-cerebrals, més associats al conte com a misteri.\nUna de les intuïcions que defineixen el llibre és que l’eixamplament de l’espai comporta l’anorreament del temps. La concepció de l’espai queda remarcada, subratllada. L’espai és Orient, sense precisions nacionals. Una mena d’Orient absolut, nu. El temps queda indefinit, en cert sentit, anul·lat.\nEl personatges són, en general, despullats de psicologia en el sentit que els defineixen llurs accions, no pas l’assaig de penetrar en llur psique a través de les paraules, els judicis o el raciocini.\nHaru és i es mostra en el que és.\nEstilísticament, la contenció, la mesura sol ser la norma. L’excés és esporgat. Menos es más. Suficient és suficient.\nL’abolició de la voluntat realista- el mirall que es passeja al llarg del camí- atansa la novel·la a les fonts primeres de la narració no tant en el sentit d’engalzar històries com en les mil i una nits o el Quijote sinó en la línia d’una novel·la de formació que s’escapa del clixé i cerca altres formes de coneixement.\nEn aquest sentit, Haru és una novel·la que convida al silenci. A l’atenció a la respiració. Dir modifica la respiració. Escriure, també\nFlàvia Company Haru meditació orient\nEduard 31 d’agost de 2016 a les 5:58\nExcel·lent comentari, amic Andreu. Jo vaig llegir-me el llibre a la primavera. Afegiria que és un llibre també, un objecte, que de tan bonic al tacte de les mans convida ja per si sol al recolliment i a la lectura reposada. Li vaig dir a la Flàvia que l'havia llegit d'una revolada però sense pressa. Coincidírem: em va dir que així mateix el va escriure.\nAndreu Loncà Loncà 31 d’agost de 2016 a les 10:45\nGràcies, amic Eduard. És un d'aquells llibres que et canvien subtilment la vida. Sí.


Nova comissaria - Periodic08640\nLa Policia Local de l’Ajuntament d’Olesa ja està operativa a la nova caserna del cos ubicada al carrer d’Amadeu Paltor, 28, al barri dels Closos, al costat de la Llar d’infants municipal Taitom. Després de treballar durant uns dies en fer totes les tasques de trasllat, i amb la dificultat de ser un servei essencial que no pot deixar d’estar operatiu en cap moment, finalment la Policia Local ja es troba instal·lada a les noves dependències. Per tant, a partir d’ara, la ciutadania que necessiti acudir per algun motiu al cos policial, caldrà que s’adreci a la nova caserna. La resta de vies de contacte de la Policia es mantenen de la mateixa manera: a través del telèfon 93 778 3131 o el correu electrònic: policia@olesademontserrat.cat\nLa nova comissaria és un edifici que té uns 600 metres quadrats i compta amb una àrea d’atenció al públic, oficina de denúncies, sala d’espera i oficina polivalent; una àrea d’accés restringit, amb diferents despatxos; una àrea privada amb els vestidors, sala de reunions, menjador i zona d’armers, una àrea de detenció i custòdia i espai propi d’aparcament. El regidor de Seguretat Ciutadana de l’Ajuntament, Jordi Martínez, s’ha mostrat satisfet per poder en marxa el nou equipament que permetrà que el cos policial no perdi centralitat i que guanyi en velocitat de resposta davant qualsevol emergència.\nLa inversió en l’edifici ha superat els 950.000 euros i es destaca la gran eficiència energètica i la sostenibilitat en la seva construcció. La nova caserna consumeix un 57% menys que qualsevol altre edifici, gràcies, en bona part a l’aïllament tèrmic. Altres elements que li confereixen una alta qualificació energètica és el sistema de recuperació d’aigua de pluja per a reutilitzar-la en els sanitaris; l’ús de tecnologia LED i un sistema per evitar malgastar llum i calefacció. La comissaria de la Policia Local ha obtingut la certificació LEED, que assegura un elevat estàndard de qualitat i òptim rendiment energètic.\nPel que fa al futur de les que fins ara havien estat les dependències de la Policia Local al carrer Anselm Clavé, l’Equip de Govern ha previst enderrocar aquest edifici i, de fet, així ja ha previst una partida econòmica de 80.000 euros al pressupost de 2021.\nArticle anteriorPistes de barri\nArticle següentPlè olesà


Inscripcions obertes: Formació d’estiu del Departament | Servei Educatiu Ciutat de Badalona\nJa estan obertes les inscripcions de la convocatòria de formació d’estiu d’enguany. Podreu trobar formació en llengües estrangeres, formació científica, tecnològica, matemàtica i cultura digital, currículum i avaluació competencial per àmbits, coeducació i diversitat de gènere, àmbit artístic i interculturalitat.\nEl període d’inscripció és del 15 al 31 de maig (ambdós inclosos). Només es pot fer la inscripció a tres activitats en total. Per a cada activitat s’haurà d’indicar l’ordre de preferència, tenint en compte que cada activitat haurà de tenir una prioritat diferent. Els cursos els ofereix el Departament i compten com a mèrits. Són cursos pel professorat d’educació infantil, d’educació primària, d’educació secundària, de batxillerat, d’escola oficial d’idiomes, i de formació d’adults. Les persones que vulguin sol·licitar alguna activitat formativa d’estiu s’han d’assegurar de que disposen d’usuari i contrasenya XTEC actualitzats.\nA finals de juny podreu consultar a la pàgina web de Formació a les meves activitats, amb la vostra clau usuari i la vostra contrasenya de la XTEC, si alguna activitat us ha estat adjudicada.


Biblioteca Josep Pla: De què et vols pintar? Valoració del taller de maquillatge\nDe què et vols pintar? Valoració del taller de maquillatge\nSota el títol De què et vols pintar?, ahir dimecres, 6 de febrer de 2013, vam organitzar un taller de maquillatge de carnaval a la sala infantil. Era el primer cop que programàvem un taller diferent als de manualitats que hem anat fent fins ara, on els nens i nenes inscrits s'asseuen al voltant de la taula i elaboren una manualitat que s'emporten a casa acabada. Aquest taller era obert a més de quinze o vint nens, en total se n'hi havien apuntat una trentena. Pares i mares van poder quedar-se a esperar el torn del maquillatge, ja que el taller va consistir en triar un maquillatge i la Laia, la maquilladora d'Actilude, va anar pintant cada participant de mica en mica i amb molta paciència. Mentre els nens i nenes feien cura i esperaven que els toqués, podien mirar contes o remenar els llibres de maquillatge i carnaval que havíem seleccionat prèviament. Els pares feien fotos mentre pintaven els seus fills, i un cop pintats marxaven cap a casa ben satisfets amb el seu maquillatge carnavaler.\nUs adjuntem unes imatges del transcurs d'aquest taller que dóna pas al carnaval i a la Festa Major de santa Eulàlia.\nPublicat per Biblioteca Josep Pla a 11:47


Com convertir-se en sommelier - trajectòries professionalsLlegir Més\nPrincipal trajectòries professionals Com convertir-se en sommelier\nDesprés d'un mal dia a la feina, no és rar que la majoria de la gent agafi una ampolla de vi, es posi al sofà i, després de la cinquena copa, exclami: 'Mireu-me! Sóc sommelier! ' Però, si l’embriac a les 18h és l’únic requisit per convertir-se en expert en vins, no n’hi hauria d’haver-ne més?\nActualment, hi ha al voltant de 3.000 sommeliers a tot el món; la majoria pertanyen al nivell introductori, almenys 300 tenen certificacions avançades i només 249 són Master Sommeliers. No cal dir que necessita molt més que beure copioses quantitats de vi per estar en aquesta professió; altrament, més persones ja haurien seguit aquest camí professional.\nPerò, si teniu un regal extrasensorial per al gust i creieu que pertanyeu a aquesta prestigiosa associació, aquí teniu els passos que heu de fer per aconseguir aquesta feina de somni.\nCom la majoria de llocs de treball, el millor és recopilar tanta informació com sigui possible per prendre la millor decisió de carrera possible. Per ajudar-vos a estalviar temps, a continuació us detallem tot el que necessiteu saber sobre aquesta professió.\nAl contrari de la creença popular, la feina d’un sumiller suposa molt més que desviar-se a les bodegues i tastar raïm. En realitat, l’objectiu principal de tots els sommeliers és vendre vi al restaurant on treballen. A part d’això, els seus altres deures inclouen:\nrevisar les comandes de lliurament i compra\nobrint ampolles i abocant vi per als convidats\ncrear i preparar llistes de vins\nordenació i comprovació d'inventaris de vins\nrealització de tastos de vins\nformar i educar els cambrers en els diferents tipus de vins\nrecomanant maridatges de vins i menjars a clients o clients\ndescobrint vins nous per a la carta\nconreant relacions amb venedors i distribuïdors.\nUna de les més grans idees errònies sobre ser sommelier és que cal ser ric per convertir-se en un. Però despullats dels viatges de luxe i de les paraules molt difícils de pronunciar, el nucli de la feina de tots els sommelier és el servei al client excel·lent. Per tant, per excel·lir en aquesta professió, heu de tenir les següents habilitats i trets:\nhospitalitat : sempre heu d'exprimir calidesa, sinceritat i respecte mentre us atenteu als vostres clients\nhumilitat : tot i el vostre ampli coneixement del vi, sempre heu de concedir els vostres desitjos\ndisciplina : heu de tenir cura del vostre gust i olor, cosa que significa renunciar a vicis com fumar\ncuriositat : per seguir creixent com a sommelier, sempre heu de fer preguntes i aprendre més sobre el vi amb totes les oportunitats que obteniu\nsofisticació : heu d'actuar i vestir adequadament en tot moment\nconfiança : servir a persones riques i influents a vegades pot ser intimidant; per tenir èxit en aquest paper, cal projectar confiança\nbon record : a part de recordar els diferents noms dels vins, també heu de saber on i quan es van fer\nfinor : abocar i servir vi requereix una delicadesa i precisió exquisides\nhabilitats de narració de contes : de vegades la diferència entre vendre una ampolla de vi de 200 dòlars i una de 500 dòlars és una bona història\nhabilitats comunicatives : heu d’explicar i convèncer els clients sobre el vi que us recomaneu d’una manera senzilla però eloqüent.\nT'ho creguis o no, els sommeliers passen moltes més hores treballant que els empleats habituals del 9 al 5. Com que la majoria de restaurants de cuina oberta al migdia, els seus dies no solen començar ben aviat. Tot i això, també pot acabar molt tard i sovint depèn de quan es tanqui la cuina. De vegades, també treballen els seus dies de descans per inspeccionar els lliuraments i comprovar les comandes.\nPerò la feina d’un sommelier també té uns avantatges magnífics. Una de les millors parts de la seva feina és viatjar a diferents llocs (de vegades fins i tot a països!) Per tastar i triar vi per al seu restaurant.\nIgual que qualsevol feina, el vostre sou varia segons el nivell d’experiència. Per als sommeliers, també depèn del nivell de formació i certificació que obtinguis.\nPayScale estima que els sommeliers de nivell d'entrada amb menys de cinc anys d'experiència guanyen al voltant de 47.650 dòlars (37.050 £). Mentrestant, segons l’enquesta de salaris més recent de la Guild of Sommeliers, els sommeliers avançats paguen 400 dòlars (310 £) per hora, mentre que els amos obtenen 1.000 dòlars (780 £).\nA causa de la disminució de la popularitat dels restaurants de cuina gastronòmica, molts suposen que la necessitat de sommeliers també disminuirà, però hi ha moltes altres indústries que encara necessiten els seus serveis. Aquests inclouen vaixells de creuers, comerciants de vins, hotels de cinc estrelles i fins i tot casinos. El documental del 2012 Somm també va ajudar a reviure l'interès per aquesta professió.\nTècnicament, no cal educació formal per convertir-se en sommelier. Tanmateix, molts establiments prefereixen els sol·licitants que tinguin titulació en matèria d’art gastronòmic o d’hostaleria. Si voleu destacar i aconseguir aquest avantatge, el millor seria plantejar-se majors d’aquests cursos.\nDesprés de graduar-vos de la titulació escollida, heu d’aconseguir certificar-vos per treballar com a sommelier. Hi ha nombroses institucions a tot el món que ofereixen certificació, incloent:\nCape Wine Academy (CWA) (Sud-àfrica)\nGremi Internacional de Sommelier (ISG) (mundial)\nAssociació Sommelier nord-americana (NASA) (Estats Units i Canadà)\nUnion de la Sommellerie Française (USDF) (França)\nTrust i educació en vins i esperits (WSET) (Regne Unit)\nAssociació Mundial de Sommelier (WSA) (mundial)\nEl més popular de tots, però, és el Tribunal de Mestre Sommeliers (CMS). Àmpliament considerat com el primer organisme internacional d’examen, la CMS ofereix quatre nivells de certificació per a sommeliers. El primer és el nivell introductori, seguit dels nivells de sommelier certificats, avançats i màsters. No heu de passar tots els nivells per treballar com a sommelier, però tingueu en compte que el vostre nivell de certificació afecta el vostre sou.\nEl treball en xarxa és fonamental per aconseguir la vostra primera feina com a sommelier (o qualsevol professió per aquest tema!). Per fer créixer la vostra xarxa, assistiu a tantes degustacions de vins i assegureu-vos d’intercanviar targetes de visita amb les persones que trobeu. A més, assegureu-vos de revisar periòdicament les ofertes de feina de qualsevol establiment local de cuina o de cinc estrelles.\nNaturalment, una de les millors maneres de desenvolupar la vostra carrera és intentar augmentar el nivell de certificació. Cada nivell també marca el teu creixement com a sommelier i només es pot passar per anys de coneixements i habilitats acumulades.\nPer exemple, per obtenir la condició de Mestre Sommelier, haureu de tenir almenys 10 anys d'experiència laboral i no podreu fer l'examen si un membre del tribunal no us ha convidat. Però no perdeu l’esperança si no arribeu a aquest nivell com la majoria de la gent no ho fa mai. En els darrers 50 anys des de la creació de l'examen, només han passat 200 persones, donant-li una taxa de aprovació desafortunada del 3% al 8%.\nUn altre consell dels sommeliers amb experiència és viatjar sempre . Viatjar exposa els vostres sentits a nous gustos i sabors, que reforça el paladar i la memòria muscular, fonamental per al vostre èxit de sommelier.\nEl camí d’un sommelier pot no ser tan glamurós com sembla, però és immensament gratificant per a qualsevol persona que gaudeixi del plaer senzill però inconfusible que s’ofereix amb una gran ampolla de vi.\nCreus que pot ser un mestre Sommelier? Feu-nos-ho saber a l'apartat de comentaris a continuació!\nLes conversions de moneda es basen en les tarifes subministrades per XE.com el 3 de setembre de 2018.